Սաֆիյեն, բազկաթոռի ծայրին նստած, հետևում էր դասին մեծ հետաքրքրությամբ և երեխաների հետ միասին կրկնում էր դերանունները։ Գիտելիքների ծարավով տոգորված առաջին կինը ոչ մի դաս բաց չէր թողնում, լիներ դա ֆրանսերենի, թվաբանության, թե աշխարհագրության դաս։ Վերջին երկու առարկաները Մարոն իր նախաձեռնությամբ դասավանդում էր աղջիկներին և Թովմասին այն ժամանակ, երբ տղաները հաճախում էին հոգևոր դպրոց։ Բույուկ խանումը դեմ էր այդ դասերին, որոնք նրա կարծիքով աղջիկներին միայն վնաս կարող էին պատճառել, սակայն Սաֆիյեի դրդմամբ Ռըզա բեյը հակադրվելով մորը թույլ էր տվել։